
[bookmark: _Toc500861771]Терминдер мен қысқартулар тізбесі
	Термин
	Анықтама

	Мүдделі тұлғалар
	заңнама нормалары, жасалған шарттар (келісімшарттар) арқылы ұйымның жұмысына, оның өнімдеріне немесе көрсететін қызметіне және онымен байланысты іс-қимылдарға ықпал ететін немесе әсерін тигізе алатын не жанама (тікелей емес) әсер ететін жеке тұлғалар, заңды тұлғалар, жеке тұлғалар мен заңды тұлғалар тобы; бұл анықтама ұйым туралы жай ғана хабар алуы мүмкін немесе ол туралы пікірін білдіре алатындардың барлығына қолданылмайды; бұл анықтама ұйыммен таныс  болуы мүмкін немесе ол туралы пікірін білдіре алатындардың барлығына қолданылмайды;  мүдделі тараптардың негізгі өкілдері акционерлер, қызметкерлер, клиенттер, өнім берушілер, мемлекеттік органдар, еншілес ұйымдар, облигацияларды ұстаушылар, кредиторлар, инвесторлар, қоғамдық ұйымдар, Қоғам қызметін жүзеге асыратын өңірлердің тұрғындары болып табылады. 

	КА
	Аудит комитеті

	ТСҚ
	Тағайындаулар және сыйақы комитеті

	Кодекс
	 «Самұрық-Қазына» АҚ Басқармасының 2015 жылғы 27 мамырдағы шешімімен бекітілген  (№22/15 хаттама) «Самұрық-Энерго» акционерлік қоғамының Корпоративтік басқару кодексі.

	Корпоративтік басқаруды диагностикалау әдісі
	Қор Басқармасының 26.09.2016ж. №35/16 шешімімен бекітілген дауыс беретін акцияларының елу пайыздан астамы «Самұрық-Қазына» АҚ-ға тікелей немесе жанама тиесілі заңды тұлғалардағы корпоративтік басқаруды диагностикалау әдістемесі 

	ТД
	Тәуелсіз директор – Директорлар кеңесінің тәуелсіз және объективті шешім қабылдау үшін кәсіби шеберлігі жеткілікті әрі өз бетінше әрекет ете алатын, жекелеген акционерлердің, атқарушы органның немесе өзге мүдделі тараптардың ықпалына көнбейтін мүшесі. Тәуелсіз директорларға қойылатын талаптар «Акционерлік қоғамдар туралы» Қазақстан Республикасының Заңына сәйкес белгіленеді және Қоғам Жарғысында бекітіледі. 

	Қоғам
	«Самұрық-Энерго» АҚ

	Баға
	Директорлар кеңесі мен оның комитеттерінің, Директорлар кеңесі төрағасының, мүшелерінің және корпоративтік хатшының қызметін бағалау

	ҚР
	Қазақстан Республикасы 

	ДК
	Директорлар кеңесі

	Қор
	«Самұрық-Қазына» Ұлттық әл-ауқат қоры» акционерлік қоғамы




































1. Жалпы ережелер 

1. Осы Әдістеме Қоғамның директорлар кеңесінің және оның комитеттерінің, төрағасының, директорлар кеңесі мүшелерінің және корпоративтік хатшының қызметтеріне бағалау жүргізу процесін реттейді. 
2. Әдістеме «Акционерлік қоғамдар туралы» ҚР Заңына, Корпоративтік басқаруға диагностика жасау әдістемесіне, сондай-ақ корпоративтік басқару саласында жетекші тәжірибеге сәйкес әзірленді. 
3. Бағалау ДК-ның және оның жеке мүшелерінің кәсіби шеберлігін арттырудың негізгі құралдарының бірі болып табылады. Бағалау жүргізу тәуелсіз директорларға да, акционерлердің өкілдеріне де міндетті болып табылады. Бағалау нәтижелері ДК мүшелерін қайта сайлаған немесе олардың өкілеттіктерін мерзімінен бұрын тоқтатқан кезде назарға алынады.
[bookmark: _Toc500861773]1.1 Бағалау жүргізудің мақсаты мен міндеттері 
4. Бағалау жүргізудің мақсаты ДК, оның комитеттері, Төраға, ДК-ның әрбір мүшесі мен корпоративтік хатшы жұмысының сапасы мен тиімділігін арттыру және соның нәтижесінде Қоғамның ұзақ мерзімді құнының өсуіне және орнықты дамуына ДК-ның қосатын үлесін арттыру болып табылады.  
5. Бағалау жүргізудің міндеттері:
· Бірыңғай қағидаттар мен критерийлер негізінде ДК-ның тиімділігіне талдау жүргізу;
· Жалпы ДК, оның Комитеттері, Төраға, ДК-ның әрбір мүшесі және корпоративтік хатшы жұмысының тиімділігін анықтау;  
· Озық халықаралық тәжірибемен және стандарттармен салыстырғанда ДК жұмысының мықты және әлсіз жақтарын анықтау, сондай-ақ ДК-ның жасырын резервтерін және пайдаланылмайтын әлеуетін анықтау;
· ДК-ның жұмысын одан әрі жақсарту үшін бағыттар мен шараларды анықтау;
· ДК мүшелерінің тәжірибелерінің, білімінің, дағдыларының және жеке қасиеттерінің қажетті теңгерімі негізінде ДК-ның оңтайлы құрамын қалыптастыру. 
[bookmark: _Toc500861774]1.2 Бағалау жүргізу қағидаттары (критерийлері)
6. Бағалау жүргізу  төмендегі қағидаттарға (критерийлерге) сәйкес жүзеге асырылуы тиіс:
· Жүйелілік – бағалау жыл сайын міндетті тәртіпте жүргізіледі, тәуелсіз бағалау кем дегенде үш жылда бір рет жүргізіледі; 
· Кешенділік – ДК жұмысының тиімділігі ДК-ның шешім қабылдайтын алқалы орган ретінде қызмет ету тиімділігіне байланысты. Осыған орай, кешенді бағалау жүргізу қажет, оған ДК мен оның комитеттері, Төраға, Корпоративтік хатшы және әрбір директордың жеке жұмысына бағалау жүргізу кіреді;
· Үздіксіз жақсарту – ДК-ның тиімділігін арттыру мақсатында оның қызметін үнемі дамыту және оңтайландыру қажет. Серпінді анықтау мақсатында бағалау нәтижелері өткен жылдардың нәтижелерімен салыстырылуы тиіс. Бұдан бөлек, барлық директорлар  бағалау жоспарында белгіленген мерзімдерді сақтауы және кері байланысты уақытылы ұсынуы керек;
· Реалистік – бағалау Қоғамның барлық директорларының және өкілдерінің қатыстырылуы, ашықтығы және адалдығы негізінде жүргізіледі. Жауаптар респондент қалай қабылдаса, солай, шынайы жағдайды көрсетуі тиіс;
· Құпиялылық – құпиялылық барлық қатысушыларға қатысты сақталуы тиіс, нәтижелер сұралған адамның пікіріне сілтеме жасалмай, жалпылама түрде ғана ұсынылады.  

[bookmark: _Toc500861776]2.1 Бағалау түрлері және тәсілдері
7. Бағалау бірнеше кезеңдерге бөлінеді, оның соңғы нәтижесі ДК, директорлар мен жалпы Қоғамның жұмысының тиімділігін арттыру болып табылады. Алынған нәтижелер мен жасалған қорытындылар мазмұнды, шынайы және тәжірибеде қолдануға болатындай болуы тиіс. 
8. ДК-ны бағалау ДК-ның өз күшімен жылына бір рет және тәуелсіз консультанттарды тарта отырып, кемінде үш жылда бір рет жүргізілуі тиіс.
9. Сауалнама жүргізуге және/немесе сұхбаттасуға қатысуды қоспағанда ешбір директор өз қызметін бағалау процесіне қатыстырылмауы тиіс. 

10. Жыл сайын мына тұлғаларға / тұлғалар тобына бағалау жүргізіледі: 
· Жалпы ДК-ға;
· ДК-ның комитеттеріне; 
· ДК-ның төрағасына; 
· Корпоративтік хатшыға; 
· Әрбір жеке директорға. 
11. ДК төрағасы барлық процеске жауап береді, тәсілді таңдайды және бағалау қорытындылары бойынша қалыптастырылған (қажет болған жағдайда) ДК-ны дамыту жөніндегі іс-шаралар жоспарының орындалуын бақылайды.  
12. ТСК Төрағасы мен Аға тәуелсіз директор ДК Төрағасын бағалау процесіне жауапты және ДК директорлары мен Төрағасы арасындағы байланыстырушы топ болып табылады. 
13. Комитеттердің Төрағалары өздері басқаратын комитеттердің жұмысының тиімділігіне бағалау жүргізу процесіне жауапты. 
14. Сыртқы бағалауды жүргізген жағдайда тәуелсіз консультант  модератор және әдіскер ретінде қызмет етеді. Консультант процесті ұйымдастырады және үйлестіреді.  Сараптама, кәсіби білім  және аталған саладағы іс жүзіндегі тәжірибе талдау мен жұмыс сапасы деңгейінің жоғары болуын қамтамасыз етеді.
15. Корпоративтік хатшы өзін-өзі бағалау жүргізгенге дейін сауалнама-сұрауларды әзірлеуге, сондай-ақ мыналар бойынша статистикалық деректерді (мұнымен шектелмей) дайындауға жауапты:
· ДК мүшелерінің ДК және комитеттерінің отырыстарына қатысу  статистикасы;
· ДК-ның жылдық Жоспарын орындау;
· ДК мен комитеттері отырыстарының саны;
· ДК мен комитеттерінің тікелей және сырттай отырыстарының саны;
· ДК мен комиттері отырыстарының орташа ұзақтығы;
· Күн тәртібінде сұрақтардың орташа саны;
· ДК мен комитеттер отырыстарының мәселелерін талқылаудың орташа ұзақтығы;
· ДК мүшелерінің комитеттерге қатысуы;
· алдағы бағалаулардың нәтижелері бойынша ДК-ны дамыту жөніндегі шараларды орындау және т.б.
16. Корпоративтік хатшы да бағалауға жауапты тұлғаларға бағалаудың жалпылаған нәтижелерін ұсынуға және бағалау нәтижелері бойынша есепті әзірлеу үшін ДК Төрағасына әзірленген есептеулерді ұсынуға жауапты.
17. Бағалау компоненттері, мақсаттары мен қорытынды рейтингтері бөлігіндегі рейтингтерге есептеуді, сондай-ақ тиімділікті өзара бағалау нәтижелерін шоғырландыруды (360 сауалнама) Қоғамның Ішкі аудит қызметі жүргізеді.
18. Әрбір директордың белсенді қатысуы, ашықтығы, адалдығы және процеске қатыстырылуы бағалау өткізудің маңызды факторлары болып табылады. 
19. Әрбір қатысушы рөлінің толық сипаттамасы №-қосымшада көрсетілді. 
[bookmark: _Toc500861778]2.3 Өзін-өзі бағалау әдістері 
20. Тәсілдердің, қағидаттар мен критерийлердің тұтастығын қамтамасыз ету мақсатында бағалау бекітілген «Директорлар кеңесінің және атқарушы органның тиімділігі» корпоративтік басқаруға диагностика жасау әдістемесінің 1-бөлімі негізінде жүзеге асырылады. 
21. «Директорлар кеңесінің және атқарушы органның тиімділігі» корпоративтік басқаруға диагностика жасау әдістемесінің бөлімі бірқатар мақсаттарды біріктіреді, олар компоненттерге бөлінген. Мақсаттар, компоненттер, респонденттер, сондай-ақ компоненттер бойынша бөлігіндегі бағалауға жауаптылар 2-ші қосымшада көрсетілген. 
22. Әрбір компонент Кодекстің қағидаттары мен ережелерімен келісілетін критерийлердің жинағы бойынша бағаланады. 
23. Бағалауды жүргізгенге дейін Корпоративтік хатшы 2-қосымшаға сәйкес респонденттер үшін сауалнама-сұрауларды әзірлейді. 
24. Компонентті бағалау үшін бағалау объектісі аталған компоненттің аясында әрбір критерийге қандай дәрежеде сәйкес келетінін талдау қажет. Бұдан бөлек, өз пікіріне сүйенуі қажет. 
25. Жоғарыда айтылған қағидаттарға сүйене отырып және сараптамалық бағаны пайдалана отырып, әрбір критерийді мына шәкіл бойынша бағалау қажет:

	
Критерий
	Баға

	Орындалды
	1

	Орындалмады
	0



26. Әрбір критерийді бағалау нәтижелері бойынша орындалған критерийдің жалпы критерийлер санына пайыздық қатынасын анықтау арқылы әрбір компоненттің рейтингі құралады.  
27. Әрбір мақсаттың рейтингі және қорытынды рейтинг 2-қосымшада көрсетілген тиісті компонент пен мақсаттың салыстырмалы салмақтарына көбейтілген өзінінің құрамына кіретін компоненттер мен мақсаттар рейтингінен құралады. 
28. Осылайша, ДК-ны бағалау нәтижесінде Қоғамның ДК тиімділігінің қорытынды рейтингі қалыптастырылады. Төменде жалпы рейтингтің түсіндірмелері ұсынылады: 

	Рейтинг
	Сипаттама
	Әдістемелік ұсыныстардың талаптарына сәйкес келуі, %

	ААА
	ДК барлық елеулі аспектілерде белгіленген критерийлердің барлығына сәйкес келеді және ДК-нің тиімді жұмыс істейтініне жеткілікті дәлелдер бар 
	100%

	АА
	ДК барлық елеулі аспектілерде белгіленген критерийлердің барлығына жуық сәйкес келеді және ДК-нің тиімді жұмыс істейтініне жеткілікті дәлелдер бар 
	90% - 99%

	А
	ДК барлық елеулі аспектілерде белгіленген критерийлердің басым көпшілігіне сәйкес келеді және ДК-нің тиімді жұмыс істейтініне жеткілікті дәлелдер бар  
	80% - 89%

	ВВВ
	ДК барлық елеулі аспектілерде белгіленген критерийлердің көпшілігіне сәйкес келеді және ДК-нің тиімді жұмыс істейтініне жеткілікті дәлелдер бар 
	70% - 79%

	ВВ
	ДК барлық елеулі аспектілерде белгіленген критерийлердің көпшілігіне сәйкес келеді, бірақ ДК-нің тиімді жұмыс істейтініне жеткілікті дәлелдер жоқ
	50% - 69%

	В
	ДК барлық елеулі аспектілерде белгіленген критерийлердің көпшілігіне сәйкес келмейді; ДК-нің тиімді жұмыс істейтініне жеткілікті дәлелдер жоқ 
	30% - 49%

	С
	ДК барлық елеулі аспектілерде белгіленген критерийлердің шектелген санына сәйкес келеді, бірақ ДК-нің тиімді жұмыс істейтініне жеткілікті дәлелдер жоқ  
	0% - 29%



29. Корпоративтік басқаруға диагностика жасау әдістемесіне сәйкес өткізілетін өзін-өзі бағалауға қосымша ДК мүшелері 3-қосымшада көрсетілген үлгіге сәйкес тиімділікке өзара бағалау (360 сауалнама) жүргізеді. Құпиялылықты сақтау мақсатында аталған бағалауды анонимді электрондық сұрау түрінде жүргізу ұсынылады. 
[bookmark: _Toc500861779]2.4 Тәуелсіз бағалау тәсілдері 
30. Басқалардан бөлек, сыртқы бағалауға тәуелсіз консультанттың мына кезеңдерді өткізуі жатады:
· Мүдделі тараптармен сұхбат. Сұхбат барлық директорлармен, корпоративтік хатшымен, менеджмент және негізгі мүдделі тараптардың өкілдерімен (қажет болған жағдайда) жүргізіледі. 
· Ішкі нормативтік құжаттар мен материалдарға талдау жасау. Тәуелсіз бағалау жүргізу барысында консультант сұрауы және қарауы мүмкін ақпарат пен құжаттар жобасының тізілімі 4-қосымшада көрсетілді. 
· ДК-ның отырыстарын қадағалау. ДК Төрағасының шешімі бойынша сыртқы бағалауды жүргізген кезде консултьтант ДК-ның отырыстарына қадағалаушы ретінде қатысуы мүмкін. Қадағалау қорытындысы бойынша консультант отырыстың атмосферасы, ДК мүшелері арасындағы қатынастары, талқылаулардың стилі мен нәтижелілігі, осы Әдістеменің белгіленген критерийлеріне сәйкес ДК мен оның мүшелері жұмысын оңтайландыру мүмкін болатын бағдарлары туралы пікірін құрайды. 
· Корпоративтік хатшының қызметін бағалау. Корпоративтік хатшыны бағалау материалдарды талдау, сондай-ақ ДК мүшелерімен сұхбат жасау негізінде жүргізіледі. Жалпылама деректер Консультанттың ДК Төрағасы мен Корпоративтік хатшының кездесуінде талқыланады. 
	Тәуелсіз бағалау жүргізген кезде осы Әдістеменің ережелерін қолдану ұсынылады.
31. Тәуелсіз баға талдау нәтижелері, консультант жинаған растаушы құжаттар мен материалдар, сондай-ақ сұхбат барысында алынған ақпарат негізінде болуы тиіс, ол мыналарды көрсетуі қажет: 
· сандық көрсеткіштерді ескере отырып (мысалы, НД үлесі, тікелей отырыстарды өткізу жиілігі және т.б.), ДК мен оның жұмысы талаптарға, стандарттарға және белгіленген рәсімдерге қаншалықты сәйкес келеді, және
· ДК мен оның жұмысы Қоғам қызметінің тиімділігі мен акционерлік құнының арттыруға қаншалықты ықпал етеді және Қоғамның, оның акционерлерінің, өзге мүдделі тұлғалардың мүдделеріне жауап береді. 
32. Тәуелсіз бағалау жүргізген кезде, бағалауды Қоғамға басқа кәсіби қызметтерді көрсететін консультант жүргізген жағдайда ДК мүдделер қақтығысының әлеуетті тәуекелін ескеруі тиіс. Бұндай консультанттың тәуелсіздік дәрежесі ДК-ны бөлек қарастыру мәні болуы тиіс.  
33. Тәуелсіз бағалау кезінде жоғары стандарттарды және объективтілікті қамтамасыз ету мақсатында Қоғам үшін қызметтерді сатып алу рәсімдеріне сәйкес, 5-қосымшада көрсетілген талаптарға мейілінше аз сәйкес келетін консультанттарды тарту ұсынылады. 
[bookmark: _Toc500861780]3-бөлім. БАҒАЛАУ ЖҮРГІЗУ НӘТИЖЕЛЕРІ МЕН МЕРЗІМДЕРІ 
[bookmark: _Toc500861781]3.1 Бағалау нәтижелері
34. Бағалау нәтижелері бойынша ДК-ның отырысында қарастыру үшін есеп дайындалады, оған мына деректер кіреді (мұнымен шектелмей): 
· бағалау нәтижелері бойынша ДК Төрағасының сөйлейтін сөзі;
· жүргізілген жұмыс көлемі туралы ақпарат (тәуелсі збағалау жүргізілген кезде), бағалауға қатысқан тұлғалар;
· ДК мүшелерінің ДК мен комитеттерінің отырыстарына қатысу статистикасы, ДК-ның жылдық Жоспарын орындау, ДК мен комитеттер отырыстарының саны, ДК мен комитеттер отырыстарының тікелей / сырттай отырыстарының саны, ДК мен комитеттер отырыстарының орташа ұзақтығы, күн тәртібінде қаралатын мәселелердің орташа саны, ДК мен комитеттер отырыстарының мәселелерін талқылаудың орташа ұзақтығы, ДК мүшелерінің комитеттерге қатысуы, алдағы бағалаулар нәтижелері бойынша ДК-ны дамыту жөніндегі шараларды орындау (бұндай болған жағдайда) және т.б.;
· Рейтинг: мақсаттар мен компоненттер бойынша бөлігіндегі қорытынды;
· бар болған жағдайда алдағы кезеңнің бағалау нәтижелерінен үзінділер;
· төмендегі компоненттер бөлігінде жүргізілген бағалау нәтижесінде анықталған күшті және әлсіз жақтары:
· Стартегияны белгілеу, тәуекелдерді басқару, тиімділікті басқару және ДК-ның негізгі бизнес-шешімдерге әсері;
· ДК Төрағасы;
· СНД;
· Корпоративтік хатшы;
· ДК Комитеттері: құрылым, құрамы, жұмыс серпіні;
· ДК құрамының теңгерімділігі: мөлшері, құрамы, қолжетімділігі және өкілеттік мерзімі;
· ДК қызметі: отырыстарды өткізу кестесі және күн тәртібі, ДК отырыстарының материалдары, ДК жұмысының динамикасы, сыйлықақы;
· Атқарушы орган: таңдау және тағайындау, сыйлықақы, міндеті және тиімділігі;
· ДК қызметін бағалау: номинациялау, таңдау және сайлау рәсімдері, лауазымға кірістіру бағдарламасы және ДК мүшелерін оқыту.
· Бағалаудың негізгі қорытындылары және жоғарыда көрсетілген бағыттар бойынша ДК-ның талқылауына арналған сұрақтар;
· ДК-ны дамыту жөніндегі Іс-шаралар жоспары.
35. Есепте директорларға немесе жалпы ДК-ға қатысты бағалау көрсеткіштері болмауы тиіс. Есепке сауалнамаларды талдау нәтижелері бойынша алған деректерге, сондай-ақ құжаттарға және тәуелсіз бағалау кезінде жеке сұхбатқа қатысты объективті қорытындылар кіреді. 
36. Есеп жобасы ДК Төрағасымен және ТСК Төрағасымен бірге талқыланады.  
37. Жоғарыда көрсетілген есептен басқа, жүргізілген бағалау нәтижелері бойынша төмендегі құжттар дайындалады: 
· ДК-ның әрбір мүшесіне 360 бағалау нәтижелері бойынша әзірленген кәсіби дамудың және ДК-ның жұмысына қатыстырылуы мен үлесін арттыру бағыттары туралы жеке ақпарат; 
· Жылдық есепке енгізуге арналған ақпарат. 
38. ДК Төрағасы мен Корпоративтік хатшы ДК-ны дамыту жөніндегі іс-шаралар жоспарын (бар болған жағдайда) қадағалайды. Бұл жоспар ұзақ мерзімді сипатқа ие болуы керек және келешекте кейінгі жылдық бағалаулардың нәтижелерін ескере отырып, бұл жоспарды жыл сайын пысықтауы керек.
39. Бағалау нәтижелері ДК-ның жабық отырысында талқылануы тиіс, бұнда ДК мүшелері, Ішкі аудит қызметінің жетекшісі, сондай-ақ Корпоративтік хатшы және тәуелсіз бағалау кезінде Консультант қана қатысады. 
40. Аталған отырыста ДК мүшелері өз жұмысын концептуалды талқылауы, жұмыстарының тиімділігін азайтқан факторларды анықтауы және тиімділікті арттыру жолдарын ұсынуы тиіс.
41. Бағалау нәтижелері ДК-ның барлық құрамын немесе оның бөлек мүшесін қайта сайлау, ДК құрамы мен ДК мүшелеріне сыйлықақы беру мөлшерін қайта қарау үшін негіз болып табыла алады. ДК-ның бөлек мүшелері қызметінің нәтижелерінде елеулі жетіспеушіліктер болған жағдайда, ДК Төрағасы Жалғыз акционермен консультация өткізуі тиіс.
3.2 [bookmark: _Toc500861782]Бағалау туралы ақпаратты ашу тәртібі 
42. ДК қызетінің қорытындылары туралы жыл сайынғы жылдық есепте ДК-ны бағалау қалайша өткізілгенін және нәтижелер бойынша қабылданған шараларды көрсетеді, сондай-ақ жүргізілген бағалау туралы есептің көшірмесін қоса береді. Тәуелсіз консультант тартылған кезде консультант соңғы үш жылда «Самұрық-Қазына» АҚ-ға және Қоғамға өзге қызметтерді көрсеткені көрсетіледі. Аталған есеп акционерлерге жыл сайынғы акционерлердің жалпы жиналысында (тыңдау кезінде) ұсынылады. 
43. Көпшілікке қолжетімді болатын (ұйымның жылдық жоспарында, интернет-сайтында және т.б.) бағалау жүргізу туралы ақпараттық хабарламаны белгілеу ұсынылады. 
[bookmark: _Toc500861783]3.3 Бағалау жүргізудің ұсынылатын мерзімділігі және мерзімі 
44. ДК-ға бағалау ДК-ның өз күшімен жылына бір рет және тәуелсіз консультанттарды тарта отырып, кемінде үш жылда бір рет жүргізіледі. 
45. Егер есептік кезеңде Қоғамда корпоративтік басқаруға диагностика жасалса, қайталау процестерін болдырмау мақсатында ұқсас есептік кезеңде бөлек бағалау жүргізудің қажеттігі жоқ. 
46. Бағалау процесі шамамен 3 айға дейін жетеді. Осы уақытқа шейін есептің қорытынды нұсқасы дайын болуы тиіс. ДК есепті акционерлердің жылдық жалпы жиналысына (тыңдауға) дейін мақұлдайды. Осылайша, бағалау процесі есептік жылдан кейін жылдың басында басталады және жылдың екінші тоқсанының басында ДК-ның отырысында қарау үшін қорытынды есеп әзірленеді. Бағалау жүргізудің бағдарлаушы Жоспар-кестесі 1-қосымшада көрсетілді.  

[bookmark: _Toc500861784]1-қосымша. ДК-ні бағалауда негізгі қатысушылардың алатын орны және Бағалау жүргізудің болжалды жоспар-кестесі 
	№
	Іс-шара
	Тәуелсіз баға
	Өзін-өзі бағалау
	

	1.
	ДК-ні бағалау туралы шешім қабылдау 
	ДК Төрағасы мәселені ДК-ні сырттай бағалау немесе өзін-өзі бағалауы туралы шешім қабылданатын ДК отырысында қарауға бастамашылық жасайды. 
	Есепті жылдың шілде-желтоқсан 

	2.
	Консультантты таңдау
	· Корпоративтік хатшы тендерге арналған тапсырма мен материалдарды дайындап, ДК Төрағасымен келіседі;
· Қоғам ішкі рәсімдер негізінде косультантты іріктейді.
	Жоқ
	

	3.
	Бағалау жүргізу жоспары мен оның тәсілдерін келісу
	· Консультант ДК Төрағасымен кездеседі, бағалау өткізу жоспарын, тәсілдерін және сұхбат алу үшін адамдардың тізімін ұсынады; 
· ДК Төрағасы бағалау жоспары мен тәсілдерін бекітеді; 
· Корпоративтік хатшы жоспардың орындалуын қадағалайды.
	· Корпоративтік хатшы бағалау өткізу жоспары мен тәсілдерін ұсынады;
· ДК Төрағасы бағалау жоспарын бекітеді; 
· Корпоративтік хатшы жоспардың орындалуын бақылайды.
	Есептік жылдан кейінгі жылдың Қаңтар-Ақпан

	4.
	Сауалнамалық сұрау
	· Корпоративтік хатшы ДК мүшелеріне сауалнамаларды жолдайды; 
· ДК Мүшелері белгіленген мерзімдерде сауалнамаларды толтырып, консультантқа жолдайды;
· Консультант ДК мүшелерімен сұхбат дайындау үшін сауалнамаға талдау жасайды. Сауалнаманы талдаудың қорытынды деректері есепке тек жинақталған түрде енгізіледі. 
	· Корпоративтік хатшы ДК мүшелеріне сауалнамаларды жолдайды;  
· ДК мүшелері белгіленген мерзімде сауалнамаларды толтырып, Корпоративтік хатшыға жібереді;
· Корпоративтік хатшы аталған сауалнамаларды талдау жасау үшін Ішкі аудит қызметіне береді. Қорытынды деректер жинақталған түрдегі құзыреттер аясында ДК Төрағасы мен Комитеттердің төрағаларына ұсынылады. 
* ДК Төрағасының шешімі бойынша, сауаланамаларды жинау мен талдау жасау сыртқы ұйымға берілуі мүмкін. Бұнда құпиялылықты сақтау үшін электронды құжаттар қолданылады. Қорытынды нәтижелер ДК Төрағасы мен Корпоративтік хатшыға тек жинақталған түрде ұсынылады.  
	· 

	       
	Ішкі құжаттарға талдау жасау
	· Корпоративтік хатшы консультантқа танысу үшін қажетті ішкі құжаттарды ұсынады;
· Консультант ішкі құжаттарға талдау жасайды.
	· Корпоративтік хатшы ішкі құжаттарға талдау жасап, ДК Төрағасына ДК жұмысы туралы статистикалық есеп дайындайды: 
· ДК мүшелерінің ДК мен комитеттерінің отырыстарына қатысу статистикасы;
· ДК-нің Жылдық жоспарының орындалуы;
· ДК мен комитеттердің отырыстарының саны;
· ДК мен комитеттердің тікелей / сырттай отырыстарының саны;
· ДК мен комитеттердің отырыстарының орташа ұзақтығы;
· Күн тәртібіндегі мәселелердің орташа  саны;
· ДК мен комитеттердің күн тәртібіндегі мәселелерді талқылаудың орташа ұзақтығы; 
· ДК мүшелерінің комиттерге қатысуы;
· Алдыңғы бағалардың нәтижелері бойынша ДК-ні дамыту жөніндегі іс-шаралардың орындалуы;
· ДК Төрағасымен келісім бойынша басқа шаралар.
	· 

	6.
	Сұхбат
	Консультант ДК Төрағасымен, ДК Мүшелерімен, корпоративтік хатшымен, сондай-ақ ДК Төрағасының келісімімен басқа да тұлғалармен жеке сұхбат өткізеді.
	· ДК Төрағасы  ДК-нің әрбір мүшесімен сұхбат өткізеді. Кездесуде ДК қызметін оңтайландыру, әр директордың ДК жұмысына қосқан үлесін және оның кәсіби дамытуға мұқтаждығын қарастыру мәселелері талқыланады; 
· ТСК Төрағасы ДК Төрағасының жұмысын ДК-нің әрбір мүшесімен талқылайды.
· ТСК Төрағасы ДК Төрағасымен ДК Төрағасын бағалау нәтижелерін талқылау үшін кездесу өткізеді. 
	· 

	7.
	Есепті дайындау
	· Консультант есеп жобасын дайындайды және оны ДК Төрағасымен талқылайды;
· Есептің нақтылаулар мен толықтырулар ескерілген түпкілікті нұсқасы ДК Төрағасына және корпоративтік хатшыға жіберіледі.
	· ДК Төрағасы бағалау жүргізу туралы есепті дайындайды;
· ДК Төрағасы қажет болған жағдайда 360 бағалау нәтижелері бойынша әзірленген кәсіби даму жоспарын және олардың ДК Төрағасымен талқылауын дайындайды;
· Корпоративтік хатшы ДК Төрағасының сұрауы бойынша қажетті материалдарды дайындайды.
	
Есептік кезеңнен кейінгі жылдың наурызы

	8.
	ДК-ны дамыту жөніндегі іс-шаралар жоспарын дайындау
	· Консультант ДК-ні дамыту жөніндегі іс-шаралар жоспарының жобасын әзірлейді (қажет болған жағдайда); 
· Корпоративтік хатшы ДК-ні дамыту жөніндегі іс-шаралар жобасына түсіндірулерді дайындайды; 
· Консультант корпоративтік хатшымен бірлесіп, ДК Төрағасымен ДК-ні дамыту жөніндегі іс-шаралар жоспарын жобасын талқылайды.
	Корпоративтік хатшы бағалау қорытындысы бойынша есеп негізінде ДК-ні дамыту жөніндегі іс-шаралар жоспарының жобасын дайындап, оны ДК Төрағасымен талқылайды (қажет болған жағдайда).
	
Есептік кезеңнен кейінгі жылдың сәуірі

	9.
	Жылдық есепке ДК-ге бағалау жүргізу туралы хабарлама 
	Консультант жылдық есепке қосу үшін бағалау қорытындылары бойынша хабарлама жобасын әзірлейді және оны ДК Төрағасы мен корпоративтік хатшыға жібереді. 
	ДК Төрағасы жылдық есепке қосу үшін бағалау қорытындылары бойынша хабарлама жобасын дайындайды. 
	

	10.
	Жылдық есепке қосу үшін есеп нәтижелерін, ДК даму жоспарын, хабарламаларды таныстыру және бекіту
	· Консультант жылдық есепке қосу үшін есеп пен хабарлама жобасын ұсынады;
· ДК Төрағасы Жалғыз акционерге бағалау туралы есепті ұсынады.
	· ДК Төрағасы жылдық есепке қосу үшін есеп пен хабарлама жобасын ұсынады;  
· ДК Төрағасы Жалғыз акционерге бағалау туралы есепті ұсынады.
	· 

	11.
	ДК-ні дамыту бойынша іс-шараларды іске асыру 
	Корпоративтік хатшы ДК-ні дамыту жөніндегі іс-шаралардың іске асырылуын бақылайды және ДК Төрағасын хабардар етеді.
	Есептік кезеңнен кейінгі жылдың мамыры




[bookmark: _Toc500861785]2-қосымша. ДК мен атқарушы органның тиімділігі[footnoteRef:1] [1:  Корпоративтік басқаруды диагностикалау әдістемесінің «І. Директорлар кеңесі мен атқарушы органның тиімділігі» бөлімі] 

	№
	Компоненттер
	Респонденттер
	Жауапты
	Салыстырмалы салмақ

	1. Директорлар кеңесі стратегияны анықтауда, тәуекелдерді басқаруда, тиімділікті басқаруда жетекші рөл атқарады және барлық негізгі бизнес-шешімдерге ықпалын тигізеді 
	20

	1
	Стратегияны белгілеу және оның іске асырылуына мониторинг жүргізу
	ДК-нің барлық мүшелері
	ДК Төрағасы
	20

	2
	Тәуекелдерді анықтау және оларға жауап қайтару
	ДК-нің барлық мүшелері
	ДК Төрағасы
	20

	3
	Маңызды мәмілелер мен инвестициялар
	ДК-нің барлық мүшелері
	ДК Төрағасы
	20

	4
	Орнықты даму қағидаттарын ілгері апару
	ДК-нің барлық мүшелері
	ДК Төрағасы
	10

	5
	Қызмет нәтижелеріне мониторинг жүргізу
	ДК-нің барлық мүшелері
	ДК Төрағасы
	10

	6
	Қызметкерлерді дамыту
	ДК-нің барлық мүшелері
	ДК Төрағасы
	10

	7
	Еншілес ұйымдарды басқару
	ДК-нің барлық мүшелері
	ДК Төрағасы
	10

	2. Директорлар кеңесі Қоғамның ұзақ мерзімді жетістікке қол жеткізуіне бағытталған мықты әрі тиімді лидерлікке ие 
	10

	8
	ДК Төрағасы
	ДК Төрағасынан басқа ДК-нің барлық мүшелері 
	ТСК Төрағасы
	50

	9
	СНД
	СНД-дан басқа ДК-нің барлық мүшелері 
	ДК Төрағасы
	20

	10
	Корпоративтік хатшы
	ДК-нің барлық мүшелері
	ДК Төрағасы
	30

	3. Директорлар кеңесінің комитеттері Директорлар кеңесіның құзыретіне кіретін мәселелерді жан-жақты әрі мұқият қарауға ықпал етеді
	15

	11
	Құрылымы және құрамы
	Комитеттердің мүшелері
	Комитеттердің төрағалары
	30

	12
	Жұмыс динамикасы 
	Комитеттердің мүшелері
	Комитеттердің төрағалары
	25

	13
	АК
	АК мүшелері
	АК Төрағасы
	25

	14
	ТСК
	ТСК мүшелері
	ТСК Төрағасы
	20

	4. Директорлар кеңесінің құрамы кәсіби білім, тәжірибе, дағдылар және тәуелсіздік тұрғысынан қарағанда теңдестірілген
	15

	15
	Мөлшері және құрамы
	ТСК мүшелері, ДК Төрағасы
	ДК Төрағасы
	50

	16
	ДК мүшелерінің қолжетімділігі және мерзімі
	ТСК мүшелері, ДК Төрағасы
	ДК Төрағасы
	50

	5. Директорлар кеңесінің қызметі оның рөлінің барлық аспектілері бойынша тиімді жұмысты қамтамасыз ете отырып, белгіленген талаптарға қатаң сәйкестікте ресми, айқын нысанда жүзеге асырылады 
	20

	17
	Өткізу кестесі және отырыстың күн тәртібі 
	ДК-нің барлық мүшелері
	ДК Төрағасы 
	30

	18
	ДК отырыстарының материалдары 
	ДК-нің барлық мүшелері
	ДК Төрағасы 
	30

	19
	ДК жұмысының серпіні 
	ДК-нің барлық мүшелері
	ДК Төрағасы 
	30

	20
	ДК мүшелеріне сыйлық ақы беру 
	ДК-нің барлық мүшелері
	ДК Төрағасы 
	10

	6. Атқарушы орган ұйымның қызметіне күн сайынғы басшылық жасайды және Директорлар кеңесі мен акционерлердің болжалдарының орындалуын қамтамасыз етеді 
	10

	21
	Атқарушы органның мүшелерін іріктеу және тағайындау рәсімі 
	ТСК мүшелері, ДК Төрағасы
	ТСК Төрағасы
	20

	22
	Атқарушы органның мүшелеріне сыйлық ақы беру 
	ТСК мүшелері, ДК Төрағасы
	ТСК Төрағасы
	20

	23
	Атқарушы органның міндеттемелері 
	ТСК мүшелері, ДК Төрағасы
	ДК Төрағасы 
	30

	24
	Атқарушы орган жұмысының тиімділігі 
	ТСК мүшелері, ДК Төрағасы
	ДК Төрағасы 
	30

	7. Директорлар кеңесі өзінің тиімділігін үнемі бағалайды, бұл оның тұрақты жетілдіруін қамтамасыз етеді және Қоғам қызметіндегі Директорлар кеңесінің рөлін арттырады
	10

	25
	ДК-ның тиімділігін бағалау 
	ДК-нің барлық мүшелері
	ДК Төрағасы
	40

	26
	ДК мүшелерін тұлғалау, іріктеу және сайлау рәсімдері
	ДК-нің барлық мүшелері
	ТСК Төрағасы
	35

	27
	ДК мүшелерін лауазымға кіріктіру бағдарламасы және оларды оқыту 
	ДК-нің барлық мүшелері
	ТСК Төрағасы
	25



[bookmark: _Toc500861786]3-қосымша. ДК мүшелерін өзара бағалау үшін сауалнамалардың үлгісі 

Жеке бағалау сауалнамасы 
1. Құпиялылықты сақтай отырып, Директорлар кеңесінің әр мүшесі толтырады. Нәтижелер жалпылаған түрде ұсынылады.
2. Әр директор төмендегі мағыналары бар бағалар шкаласын пайдалана отырып, ДК бойынша өз әріптестерінің жұмыс нәтижелерін бағалауға қатысты мына сұрақтарға жауап беруі тиіс:
1 = біршама жақсартуды талап етеді 
2 = қанағаттанарлықсыз деген дұрысырақ 
3 = орташа/жарамды деңгейде 
4 = тұрақты түрде жақсы
5 = өте жақсы
	№
	ДК-нің бағаланатын мүшесінің тегі, аты-жөні 
	Стратегиялық ойлау
	Кәсіби тәжірибе 
	Индістрияны білу және түсіну 
	Отырыстарға дайындығы 
	Принциптілік және өз көзқарасын қорғау 
	Командалық жұмыс 
	ДК мен комитеттердің жұмысына қатысу және қосқан үлесі 
	Қорытынды баға

	1
	
	
	
	
	
	
	
	
	

	2
	
	
	
	
	
	
	
	
	

	3
	
	
	
	
	
	
	
	
	

	…
	
	
	
	
	
	
	
	
	



Бөлек директорларға/директорға қатысты түсіндірулерді (бар болған жағдайда) жазуыңызды сұраймыз:

[bookmark: _Toc500861787]4-қосымша. Құжаттаманың шамамен алғандағы тізбесі
Төменде ДК-ні бағалау барысында консультант сұратуы мүмкін ақпараттар мен құжаттамалардың шамамен алғандағы тізбесі берілген:
	№
	Құжаттың/ақпараттың атауы

	1
	Қоғамның Жарғысы, барлық өзгерістерімен (құжаттардың жобаларын қоса алғанда) 

	2
	Өзгерістері мен толықтырулары ескерілген АЖЖ туралы ереже/Жалғыз акционермен өзара іс-қимыл жасау туралы құжаттар (құжаттар жобаларын қоса алғанда)

	3
	АЖЖ-ны өткізу үшін /Жалғыз акционерге ұсынылатын материалдар

	4
	АЖЖ шақыру туралы хабарламаның үлгісі

	5
	Дауыс беруге арналған бюллетень мен АЖЖ-ға дауыс беруге арналған сенімхаттың үлгісі

	6
	АЖЖ хаттамалары

	7
	Директорлар кеңесінің қызметін реттейтін құжаттар, барлық өзгерістері мен толықтырулары енгізілген (құжаттардың жобаларын қоса алғанда) 

	8
	Директорлар кеңесі отырыстарының хаттамалары/шешімдері

	9
	Материалы, предоставляемые Совету директоров для подготовки к заседаниям

	10
	Директорлар кеңесінің мүшелері мен акционерлерге Директорлар кеңесі мен АЖЖ отырыстарына дайындық үшін берілген материалдарға қосымша берілетін өзге материалдар 

[bookmark: _Toc500861788]5-қосымша. ДК-ні тәуелсіз бағалау қызметін көрсету үшін тартылатын консультантқа қойылатын талаптар    
1. Консультант (бұдан әрі – Орындаушы) өз жұмысында корпоративтік басқарудың озық халықаралық тәжірибесін, Экономикалық ынтымақтастық пен даму ұйымын (ЭЫДҰ) корпоративтік басқаруға қойылатын талаптарды және мынадай жетекші қор биржаларының (LSE, NYSE, NASDAQ, HKSE) бірінің немесе бірнешеуінің талаптарын қолдануы тиіс.   
2. Орындаушының егжей-тегжейлі  әзірленген қызмет көрсету бағдарламасы болуы тиіс:
- ұсынылатын қызмет көрсету бағдарламасының, жобаның негізгі кезеңдерінің сипаттамасы мен қызмет көрсету бойынша күнтізбелік кесте; 
- жобаны ұйымдастыру сипаттамасы, оның ішінде қызмет көрсету үшін Тапсырыс беруші тарапынан қажетті ресурстардың сипаттамасы және қызметкерлердің (адам-күнмен есептегенде) жұмыс кестесін көрсете отырып, оның ішінде Тапсырыс берушінің, Диагностикадан өтетін ұйымдардың орналасқан жері бойынша және Орындаушының кеңсесінде өтетін адам-күнін көрсете отырып, ұсынылатын қызмет көрсету бағдарламасының әрбір кезеңінде тартылатын Орындаушы қызметкерлерінің тізбесі. 
3. Орындаушының ЭЫДҰ стандарттары мен мына жетекші қор биржаларының (LSE, NYSE, NASDAQ, HKSE) біреуінің немесе бірнешеуінің талаптарын пайдалана отырып, ҰЭЫД елдерін қоса алғанда, Қазақстанда және Қазақстан шегінен тыс жерлерде корпоративтік басқаруға кешенді талдау жүргізу тәжірибесі бар мамандарды тарта отырып, ДК мен атқарушы органның тиімділігіне талдау жасау жөніндегі жобаларды іске асыру үшін тәжірибесі мен ресурстарының болуы. 
4. Орындаушының командасына қойылатын талаптар:
1) Мультидивизионалды басқару құрылымы бар кем дегенде 5 ұйымда ДК мен оның комитеттеріне бағалау жүргізу тәжірибесі, олар жиналып келгенде мыналарды қамтуы тиіс (мыналардың барлығы а, в, с): (а) Қазақстанда орналасқан ұйым/дар; (в) ЭЫДҰ елдерінде орналасқан ұйым/дар; және мына жетекші қор биржаларының (LSE, NYSE, NASDAQ, HKSE) бірінде немесе бірнешеуінде бағаланатын ұйым/дар. Мұнда және әрі қарай мультидивизионалды басқару құрылымы бар ұйымдар деп  ұйымның тиісті сипаттамасымен расталатын қызмет бағыттары немесе географиялық белгісі бойынша мамандандырылған бірнеше бөлімшеден тұратын ұйымдар түсініледі;
2) Мультидивизионалды басқару құрылымы бар кем дегенде 5 ұйымда стратегияны жоспарлау мен іске асыру процесінің тиімділігін талдау тәжірибесі, олар жиналып келгенде мыналарды қамтуы тиіс (келесі а және в): (а) Қазақстанда орналасқан ұйым/дар; (в) ЭЫДҰ елдерінде немесе Ресей Федерациясында орналасқан ұйым/дар;
3) Мультидивизионалды басқару құрылымы бар кем дегенде 5 ұйымда мәмілелер пен инвестициялық жобаларды бағалау бойынша қызмет көрсету тәжірибесі, олар жиынтықта мыналарды қамтуы тиіс (келесі а және в): (а) Қазақстанда орналасқан ұйым/дар; (в) ҰЭЫД елдерінде немесе Ресей Федерациясында орналасқан ұйым/дар;
4) Мультидивизионалды басқару құрылымы бар кем дегенде 5 ұйымда мақсаттар, НҚК қою, ауытқуларды талдау құралдары сияқты құралдарды қоса алғанда, тиімділікті басқаруды талдау (performance management) бойынша қызмет көрсету тәжірибесі, олар жиналып келгенде мыналарды қамтуы тиіс (келесі а және в): (а) Қазақстанда орналасқан ұйым/дар; (в) ЭЫДҰ елдерінде немесе Ресей Федерациясында орналасқан ұйым/дар;
5) Мультидивизионалды басқару құрылымы бар кем дегенде 5 ұйымда холдингтерде корпоративтік басқару тиімділігін талдау (Governance of Subsidiaries), олар жиналып келгенде мыналарды қамтуы тиіс (мыналардың барлығы а және в): (а) Қазақстанда орналасқан ұйым/дар; (в) ЭЫДҰ елдерінде немесе орналасқан ұйым/дар
6) Мына жетекші қор биржаларының (LSE, NYSE, NASDAQ, HKSE) бірінде немесе бірнешеуінде бағаланатын кемінде 5 ұйымда корпоративтік хатшы ретінде жұмыс немесе қызмет көрсету тәжірибесі;
7) Мультидивизионалды басқару құрылымы бар кем дегенде 5 ұйымда Атқарушы органның мүшелерін қысқа, орта және ұзақ мерзімді ынталандыру мәселелерін қоса алғанда, Атқарушы органның тиімділігін бағалау бойынша қызмет көрсету тәжірибесі, олар жиналып келгенде мыналарды қамтуы тиіс (мыналардың барлығы а және в): (а) Қазақстанда орналасқан ұйым/дар; (в) Қазақстан шегінен тыс жерлерде, ЭЫДҰ елдерінде және Ресей Федерациясында орналасқан ұйым/дар.
Команда мүшелерінің ACCA немесе ICSA сертификаттары болуы тиіс. Бұдан бөлек, командада ACCA мамандары да, сонымен қатар ICSA мамандары да болуы тиіс. 
Аралық кезеңдерден/курстардан өткені емес, толық сертификатының болуы ғана есептеледі.  

